**ŠIAURĖS VAKARŲ LIETUVOS VIETOS VEIKLOS GRUPĖS**

**VALDYBOS E-POSĖDŽIO PROTOKOLAS**

2023-03-09 Nr. 5

Mažeikiai

Posėdžio data – 2023 m. kovo 9 d., 15.50 val.

Posėdžio vieta – e-posėdis per Teams programą.

Posėdžio pirmininkė – Albina Kiudulienė.

Posėdžio sekretorė – Dangira Undžienė.

Posėdyje dalyvavo: Kęstutis Mažonas, Albina Kiudulienė, Mantas Badaukis, Dovydas Baublys, Dangira Undžienė, Inga Derkintienė, Paulius Auryla, Erika Šiaulytė.

Administracijos atstovės Loreta Rubežienė, Donata Skorodumova.

DARBOTVARKĖ:

1. Dėl visuotinio narių ataskaitinio-rinkiminio susirinkimo datos ir darbotvarkės tvirtinimo.

Pranešėja L. Rubežienė

2. Dėl kitų klausimų.

1. SVARSTYTA. Visuotinio narių ataskaitinio-rinkiminio susirinkimo datos ir darbotvarkės tvirtinimas.

L. Rubežienė pristatė preliminarią visuotinio narių susirinkimo darbotvarkę. Darbotvarkėje yra numatyta 2023–2027 m. vietos plėtros strategijos tvirtinimas. Šiuo metu dar yra rengiama ŠVLVVG teritorijos 2023–2027 m. vietos plėtros strategija, analizuojami duomenys. Vadovaujantis „Parengiamosios paramos“ įgyvendinimo taisyklėmis, ŠVLVVG privalo skelbti viešai VPS projektą, pasiūlymams ir pastaboms pateikti suteikiant ne trumpesnį kaip 20 d. d. terminą. Numatomas VPS paskelbimas ir derinimas su visuomene vyks [www.svlvvg.lt](http://www.svlvvg.lt) interneto puslapyje nuo 2023 m. kovo 27 d. 10.00 val. iki 2023 m. balandžio 24 d. 17.00 val. L. Rubežienė informavo, kad turime informuoti raštu Regionų plėtros tarybą apie viešai paskelbtą VPS derinimą (taikomos 20 d. d., kaip numatyta Taisyklių 17.10 p.) ir prireikus, t. y. Regionų plėtros tarybai paprašius, pristatyti VPS. Atlikus visus derinimus, įvertinus pastabas, VPS tvirtins visuotinis narių susirinkimas. Taip pat nauji reikalavimai keliami valdybai, kuri turės būti perrinkta ir atitikti teisės aktus.

Balsuota: už – 8, prieš – 0.

NUTARTA. Patvirtinti visuotinio narių ataskaitinio–rinkiminio susirinkimo preliminarią datą 2023 m. balandžio 26 d. ir darbotvarkę (pridedama).

2. SVARSTYTA. Kiti klausimai. 2023–2027 m. Vietos plėtros strategijos rengimas.

D. Skorodumova informavo valdybos narius, kad dauguma VVG narių užpildė apklausos anketas, kurios yra skirtos išsiaiškinti VVG narių nuomonę apie rajone egzistuojančias problemas, teigiamus dalykus ir kt. D. Skorodumova informavo, kad 2023 m. kovo 13 d. vyks susitikimas su VVG teritorijoje esančių mokyklų atstovais. Susitikimo metu bus pristatyta 2023–2027 m. vietos plėtros strategija, numatomos priemonės, finansavimo galimybės. Susitikime dalyvaus ir konsultantai.

NUTARTA. Nutarimo šiuo klausimu priimta nebuvo.

Posėdžio pirmininkė Albina Kiudulienė

Posėdžio sekretorė Dangira Undžienė